
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 609 


8 Αυγούστου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΧΡΥΣΤΟΣΤΟΜΟΣ ΒΟΓΙΑ- 
ΤΖΗΣ» και κύρωση του οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανασυγκρότηση Επιτροπής της 51240/21.9.90 (Β 
628) Υπουργικής Απόφασης «Σύσταση και Συγκρό¬ 
τηση των Περιφερειακών Γνωμοδοτικών Επιτροπών 
του άρθρου 8 του Ν. 1892/90 και καθορισμός της 
διαδικασίας λειτουργίας τους», όπως τροποποιή¬ 
θηκε και συμπληρώθηκε μεταγενέστερα. 2 

Ανασυγκρότηση Επιτροπής της 51240/21.9.90 (Β 
628) Υπουργικής Απόφασης «Σύσταση και Συγκρό¬ 
τηση των Περιφερειακών Γνωμοδοτικών Επιτροπών 
του άρθρου 8 του Ν. 1892/90 και καθορισμός της 


διαδικασίας λειτουργίας τους», όπως τροποποιή¬ 
θηκε και συμπληρώθηκε μεταγενέστερα. 3 

Αναπροσαρμογή των διοικητικών προστίμων των Ν. 

393/76 και 711/77. 4 

Σύσταση Ν.Π.Δ.Δ. Πνευματικού Κέντρου Δήμου Πυθα¬ 
γορείου Ν. Σάμου. 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στη 16162/28.6.94 απόφαση 
Υπουργού Γεωργίας. 6 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΧΡΥΣΤΟΣΤΟΜΟΣ ΒΟΓΙΑΤΖΗΣ» 
και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 9288/4.9.1991 δημόσια διαθήκη του Χρυ- 
στοστόμου Σωτηρίου Βογιατζή, που συντάχθηκε ενώπιον 
της συμβολαιογράφου Θεσσαλονίκης Όλγας Σωτηριάδου 
- Κίτσου και δημοσιεύθηκε με το αριθ. 288/1993 πρα¬ 


κτικό του Μον. Πρωτοδικείου θεσ/νίκης, με την οποία συ- 
στήθηκε κοινωφελές ίδρυμα με την επωνυμία «ΙΔΡΥΜΑ 
ΧΡΥΣΟΣΤΟΜΟΣ ΒΟΓΙΑΤΖΗΣ» και με έδρα το Κιλκίς. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 17.5.1994 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 1026431/268/0006Α/2.3.1994 κοινή 
απόφαση του Πρωθυπουργού και του Υπουργού Οικονο¬ 
μικών, με την οποία ανατέθηκαν αρμοδιότητες στους 
Υφυπουργούς Οικονομικών (ΦΕΚ 154/Β/7.3.1994). 

Με πρόταση του Υπουργού Εθνικής Παιδείας και θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΧΡΥΣΟΣΤΟΜΟΣ ΒΟΓΙΑ- 
ΤΖΗΣ», η οποία έγινε από τον Χρυσόστομο Σωτ. Βογιατζή, 
με την αριθ. 9288/ 4.9.1991 δημόσια διαθήκη του, η 
οποία συντάχθηκε ενώπιον της συμβολαιογράφου θεσ/ 
νίκης Όλγας Σωτηριάδου - Κίτσου και δημοσιεύθηκε με 
το αριθ. 288/1993 πρακτικό του Μον. Πρωτοδικείου θεσ/ 
νίκης. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου υπάγεται στην εποπτεία και τον έλεγχο των Υπουρ¬ 
γών Οικονομικών, και Εθνικής Παιδείας και θρησκευμά¬ 
των και διέπεται από τις διατάξεις της παραπάνω συστατι¬ 
κής του πράξης, του παρακάτω οργανισμού, του Α.Ν. 
2039/1939 και των διαταγμάτων που εκδόθηκαν ή θα εκ- 
δοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσερα 
(14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΧΡΥΣΟΣΤΟΜΟΣ ΒΟΓΙΑ- 
ΤΖΗΣ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΧΡΥΣΟΣΤΟΜΟΣ ΒΟΓΙΑΤΖΗΣ», που συστήθηκε από τον 
Χρυστόστομο Σωτηρίου Βογιατζή με την αριθ. 9288/ 
4.9.1991 δημόσια διαθήκη του, η οποία συντάχθηκε ενώ¬ 
πιον της συμβολαιογράφου θεσ/νίκης Όλγας Σωτηριά- 
δου - Κίτσου και δημοσιεύθηκε με το αριθ. 288/1993 
πρακτικό του Μον. Πρωτοδικείου θεσ/νίκης, αποτελεί νο¬ 
μικό πρόσωπο ιδιωτικού δικαίου και διέπεται από τις δια¬ 
τάξεις της παραπάνω συστατικής πράξης, του παρόντος 
οργανισμού, του Α.Ν. 2039/1939, όπως κάθε φορά ισχύει 
ο νόμος αυτός και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου. 

2. Έδρα του ιδρύματος είναι η πόλη του Κιλκίς. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Αρθρο 2 
Σκοπός 

Σκοπός του ιδρύματος είναι η χορήγηση υποτροφιών σε 
οικονομικά αδύνατους αποφοίτους του Β' Λυκείου Κιλκίς, 
που διακρίνονται για την επιμέλειά τους, την υψηλή τους 
επίδοση και το ήθος τους, για τις σπουδές τους στα Ανώ¬ 
τατα Εκπαιδευτικά Ιδρύματα της χώρας και για μεταπτυ¬ 
χιακές σπουδές στο εξωτερικό. 

Κατά προτίμηση, θα προηγούνται οι καταγόμενοι από 
την Ανατολική Ρωμυλία, εφόσον βέβαια συγκεντρώνουν 
τα προαναφερόμενα προσόντα. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Ένα διαμέρισμα, συνολικού μικτού εμβαδού 109,60 
τετραγωνικών μέτρων, στον έκτο όροφο οικοδομής επί 
των οδών Παύλου Μελά και Νέας Διαγωνίου (προέκταση 
Μεγάλου Αλεξάνδρου), στη θεσ/νίκη. 

β) Κατάθεση σε συνάλλαγμα στη ν Τράπεζα Μακεδονίας 
- Θράκης, η οποία ανέρχεται σε ϋΕΜ 370.370,16 (αρ. 
λογ/σμού 1472300338-0 ταμιευτηρίου) 
γ) Κατάθεση ποσού 410.837 δραχμών στην Τράπεζα 
Μακεδονίας - Θράκης (αρ. λογ/σμού 60310423-0 ταμιευ¬ 
τηρίου). 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομίες, κληροδοσίες και δωρεές, οποιοσδήποτε 
φυσικού ή νομικού προσώπου, προς αυτό. 

Άρθρο 4 
Διοίκηση 

1. Το ίδρυμα διοικείται από τριμελές Διοικητικό Συμβού¬ 
λιο που αποτελείται από τους: 

α) Εκάστοτε Μητροπολίτη Πολυανής και Κιλκισίου, ως 
Πρόεδρο 


β) Εκάστοτε Πρόεδρο Πρωτοδικών Κιλκίς και 
γ) Εκάστοτε Δήμαρχο Κιλκίς 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, το Γραμματέα και 
τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/ 
1939. 

4. Το Διοικητικό Συμβούλιο συνεδριάζει τακτικά κάθε 
τρίμηνο και έκτακτα οπότε το ζητήσει ο Πρόεδρος ή ένα 
από τα μέλη του, με γραπτή αίτησή του προς τον Πρόεδρο, 
πάντοτε όμως έπειτα από πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις συνεχείς 
συνεδριάσεις, θεωρείται ότι έχει παραιτηθεί και η κενή 
θέση αυτού συμπληρώνεται κατά τα οριζόμενα στην παρ. 
3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού, του Α.Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Κιλκίς) τον προϋπολογισμό και απολο¬ 
γισμό του ιδρύματος, σύμφωνα με τις διατάξεις των άρ¬ 
θρων 101 και 102 του Α.Ν. 2039/1939 και του 
20.12.1939 Β. Δ/τος(ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο- 

βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Αρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου επτά (7) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διατάξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Αρθρο 7 

Αρμοδιότητες Γραμματέα 

1. Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 


ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Αρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες ρποδεί- 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Επιλογή και ανακήρυξη υποτρόφων 

1. Δικαίωμα υποτροφίας έχουν οι απόφοιτοι του Β' Λυ¬ 
κείου Κιλκίς που σπουδάζουν στα Ανώτατα Εκπαιδευτικά 
Ιδρύματα της χώρας, ή στο εξωτερικό για μεταπτυχιακές 
σπουδές και διακρίνονται για την επιμέλειά τους, την 
υψηλή τους επίδοση και το ήθος τους, αλλά στερούνται 
οικονομικών πόρων. Κατά προτίμηση προηγούνται οι κα¬ 
ταγόμενοι από την Ανατολική Ρωμυλία, εφόσον συγκε¬ 
ντρώνουν τα προαναφερόμενα προσόντα. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξεις της συστατικής 
πράξης του ιδρύματος, του παρόντος οργανισμού, του 
Α.Ν. 2039/1939 και του από 18.8.1941 Καν. Δ/τος (ΦΕΚ 
286/Α/23.8.1941) και ύστερα από εισήγηση του Συμβου¬ 
λίου Καθηγητών του Β’ Λυκείου Κιλκίς, η οποία έχει κα¬ 
θαρά γνωμοδοτικό χαρακτήρα. 

Άρθρο 10 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδων του ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής πρά¬ 
ξης του ιδρύματος, του άρθρου 54 του Α.Ν. 2039/1939 

και του άρθρου 28 του από 18.8.1941 σχετικού Καν. Δ/ 
τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 24, 25, 26 και 27 
του από 18.8.1941 Καν. Δ/τος (ΦΕΚ 286/Α/23.8.1941). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατάξεις 
της συστατικής πράξης του ιδρύματος και του άρθρου 29 
του παραπάνω Κανονιστικού Διατάγματος, οι οποίες δια¬ 
πιστώνονται με πράξη του Διοικητικού Συμβουλίου του 
ιδρύματος, που έχει υποχρέωση να παρακολουθεί την άλη 
πορεία των σπουδών των υποτρόφων και να αξιώνει απ’ 
αυτούς την υποβολή, κάθε έτος, αποδεικτικών στοιχείων 
της επίδοσής τους. 

Άρθρο 11 

Οικονομική διαχείριση. 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31 η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (ΦΕΚ 552/Α/ 22.12.1939). 

Άρθρο 12 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

* 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν. Δ/τος. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 


Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 14 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία που περιέρχεται στο Δήμο Κιλκίς 
ως κεφάλαιο αυτοτελούς διαχείρισης για την εκτέλεση 
του ίδιου σκοπού. 

Στον Υπουργό Εθνικής Παιδείας και θρησκευμάτων και 
στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 23 Ιουλίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

01 ΥΠΟΥΡΓΟΙ 

Ο ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

ΔΗΜ. ΓΈΩΡΓΑΚΟΠΟΥΛΟΣ Γ. ΠΑΠΑΝΔΡΕΟΥ 

-♦- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 17649/ΔΙΟΕ 511 (2) 

Ανασυγκρότηση Επιτροπής της 51240/21.9.90 (Β 628) 
Υπουργικής Απόφασης «Σύσταση και Συγκρότηση των 
Περιφεραικών Γνωμοδοτικών Επιτροπών του άρθρου 8 
του Ν. 1892/90 και καθορισμός της διαδικασίας λει¬ 
τουργίας τους», όπως τροποποιήθηκε και συμπληρώ¬ 
θηκε μεταγενέστερα. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά 
Όργανα» αρθ. 29Α. 

β) Του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» και ειδικότερα τα άρθρα 1 
έως και 23 αυτού. 

γ) Τον Ν. 1622/1986 (ΦΕΚ 92Α/14.7.1986) «Τοπική 
Αυτοδιοίκηση Περιφερειακή Ανάπτυξη και Δημοκρατικός 
Προγραμματισμός» και ειδικότερα το άρθρο 68 αυτού. 

δ) Του Π.Δ. 51/1987 (ΦΕΚ 26/τ.Α/6.3.1987) «Καθορι¬ 
σμός των Περιφερειών της Χώρας για το σχεδίασμά, προ¬ 
γραμματισμό και συντονισμό της Περιφερειακής Ανάπτυ¬ 
ξης». 

ε) Του Π.Δ. 333/8.7.1988 (ΦΕΚ 154/τ.Α/13.7.1988) 
«Αναδιάρθρωση και σύσταση νέων Δ/νσεων Περιφερεια¬ 
κής Ανάπτυξης του Υπουργείου Εθνικής Οικονομίας». 

στ) Του Π.Δ. 138/1993 «περί Οργανισμού του Υπουρ¬ 
γείου Εθνικής Οικονομίας» (Α 55). 

ζ) Την αριθ. 51240/21.9.90 (Β 628) Υπουργική από¬ 
φαση «Σύσταση και Συγκρότηση των Περιφερειακών Γ νω¬ 
μοδοτικών Επιτροπών του άρθρου 8 του Ν. 1892/90 και 

καθορισμός της διαδικασίας λειτουργίας τους», όπως τρο¬ 
ποποιήθηκε και συμπληρώθηκε μεταγενέστερα. 

2. Την αριθ. ΥΠ 79/18.5.1994 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Εθνικής Οικονομίας» (ΦΕΚ 364/ Β/ 
18.5.1994). 

3. Το άρθρο 5 του Ν. 2173/93 (ΦΕΚ 208/Β/ 
16.12.1993) «Ανασυγκρότηση του Εθνικού Συμβουλίου 
Ραδιοτηλεόρασης, ίδρυση της Εθνικής Επιτροπής Ηλε¬ 
κτρονικών Μέσων Επικοινωνίας και άλλες διατάξεις». 

4. τις υπηρεσιακές ανάγκες. 

5. Την πρόταση του αρμόδιου φορέα, αποφασίζουμε: 

Άρθρο 1 

Ανασυγκροτούμε την Επιτροπή που αναφέρεται στην 
παράγραφο Ζ «ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙ¬ 
ΤΡΟΠΗ ΚΕΝΤΡΙΚΗΣ ΜΑΚΕΔΟΝΙΑΣ» του άρθρου 5 της 
51240/21.9.90 (ΦΕΚ 628/Β/1.10.1990) Υπουργικής 
απόφασης όπως τροποποιήθηκε και συμπληρώθηκε με¬ 
ταγενέστερα ως εξής: 

Ζ. «ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ 
ΚΕΝΤΡΙΚΗΣ ΜΑΚΕΔΟΝΙΑΣ» 

1. Νικόλαος Ζαμπουνίδης Γ ενικός Γ ραμματέας Περιφέ¬ 
ρειας Κεντρικής Μακεδονίας ως Πρόεδρο με αναπληρωτή 
το Νομάρχη Θεσσαλονίκης. 

2. Γεώργιος Καραθόδωρος Προϊστάμενος της ΔΙ.Π.Α. 
Κεντρικής Μακεδονίας ως τακτικό μέλος, με αναπληρώ- 
τρια την Αθηνά Χατζηδημητρίου. 

3. Δημήτριος Καμαργιάννης, Δόκτωρ οικονομολόγος ως 
τακτικό μέλος, με αναπληρωτή τον Γιαννάκη Ποτιούδη 
υπάλληλο της ΔΙ.Π.Α.Κ.Μ. 

4. Αναστασία θανασουλοπούλου, Γεωπόνος προϊστα- 
μένης της Δ/νσης Γεωργίας θεσ/νίκης ως τακτικό μέλος, 
με αναπληρωτή τον Βασίλειο Τσαγανό Γεωπόνο της ίδιας 
Υπηρεσίας. 

5. Νικόλαος Οικονόμου, Προϊστάμενος της Δ/νσης Βιο¬ 
μηχανίας θεσ/νίκης ως τακτικό μέλος, με αναπληρωτή 
τον Αθηνόδωρο Γλαβέλη Μηχ/γο Μηχ/κό της ίδιας Υπη¬ 
ρεσίας. 

6. θωμάς Γκουντάντσης, Προϊστάμενος Δ/νσης ΕΟΤ 
Μακεδονίας-θράκης ως τακτικό μέλος με αναπληρωτή 
τον Ιωάννη Μυλωνά Αναπληρωτή Προϊστάμενο της ίδιας 
Υπηρεσίας. 

7. Κων/νος Βελέντζας, Επίκουρος καθηγητής Πανεπι¬ 
στημίου Μακεδονίας ως τακτικό μέλος, με αναπληρωτή 
τον Ερωτόκριτο Βαρελά επίκουρου καθηγητή του ίδιου 
Πανεπιστημίου. 

8. Νικόλαος Φιλίππου, εκπρόσωπος του Εμπορικού και 
Βιομηχανικού Επιμελητηρίου ως τακτικό μέλος, με ανα¬ 
πληρωτή τον Δημήτριο Συμεωνίδη του ίδιου Επιμελητη¬ 
ρίου. 

9. Νικόλαος Κυριακίδης, εκπρόσωπος Οικονομικού 
Επιμελητηρίου Ελλάδας (Περ. Τμήμα Κεντρικής Μακεδο¬ 
νίας) ως τακτικό μέλος, με αναπληρωτή τον Παναγιώτη 
Μπασιούδη του ίδιου Επιμελητρίου. 

10. Σάββας Γεωργιάδης, εκπρόσωπος Αναπληρωτής Δ/ 
ντής ΕΤΒΑ (κατ/μα θεσ/νίκης) ως τακτικό μέλος με ανα¬ 
πληρωτή τον Σωκράτη Παπαδόπουλο Αναπλ. Υποδ/ντή 
της ιδίας Τράπεζας. 

11. Κυριάκος Παπαδόπουλος, εκπρόσωπος Δ/ντής της 
Αγροτικής Τράπεζας της Ελλάδος (κατ/μα θεσ/νίκης) ως 
τακτικό μέλος, με αναπληρωτή τον Παναγιώτη Σωτηρό- 


πουλο, Προϊστάμενο της 5ης Γεωτεχνικής Επιθεώρησης 
ΑΤΕ. 

12. Κωνσταντίνος Παπαστάθης, εκπρόσωπος Υποδ/ 
Υποδ/νσης Πίστης της Εθνικής Τραπέζης ως τακτικό μέ¬ 
λος με αναπληρωτή τον Ιωάννη Ιωαννίδη Υποδ/ντή Υποδ/ 
νσης Εργασιών της ιδίας Τράπεζας. 

13. Κυριάκος Χαλικιάς, εκπρόσωπος της Εμπορικής 
Τράπεζας (κατ/μα θεσ/νίκης) ως τακτικό μέλος με ανα¬ 
πληρωτή τον Βασίλειο Χατζέλη της ιδίας Τράπεζας. 

14. Ευστράτιος Βασιλόπουλος, εκπρόσωπος της Ιονι- 
κής Τραπέζης Ελλάδος (Περιφερειακή Δ/νση Βόρειας Ελ¬ 
λάδας) ως τακτικό μέλος, με αναπληρώτρια την Ηλιάνα 
Σαββουλίδου της ιδίας Τράπεζας. 

15. Νικόλαος Αφεντουλίδης, εκπρόσωπος του Υπουρ¬ 
γείου Μακεδονίας Θράκης ως τακτικό μέλος με αναπλη¬ 
ρωτή τον Κων/νο Σιδηρόπουλο του ίδιου Υπουργείου. 

Γ ραμματέας της Επιτροπής ορίζεται η Μυρτώ Χριστο¬ 
δούλου υπάλληλος της Δ/νσης Περιφερειακής Ανάπτυξης 
Κεντρικής Μακεδονίας με αναπληρώτρια βοηθό Γραμμα- 
τέα την Κυριακή Βαφειάδου υπάλληλο της ιδίας υπηρε¬ 
σίας. 

Άρθρο 2 

1. Κατά τα λοιπά ισχύουν οι διατάξεις της 51240/ 
21.9.1990 (ΦΕΚ 628/Β/1.10.1990) Υπουργικής Απόφα¬ 
σης όπως τροποποιήθηκε και συμπληρώθηκε μεταγενέ¬ 
στερα. 

2. Η ισχύς της παρούσης απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Άρθρο 3 

Από τις διατάξεις αυτής της απόφασης δεν προκαλείται 
επί πλέον δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 1994 

ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΕΩΡΓΙΟΣ ΡΩΜΑΙΟΣ 
-♦- 

Αριθ. 22675/ΔΙΟΕ 683 (3) 

Ανασυγκρότηση Επιτροπής της 51240/21.9.90 (Β 628) 
Υπουργικής Απόφασης «Σύσταση και Συγκρότηση των 
Περιφεραικών Γνωμοδοτικών Επιτροπών του άρθρου 8 
του Ν. 1892/90 και καθορισμός της διαδικασίας λει¬ 
τουργίας τους», όπως τροποποιήθηκε και συμπληρώ¬ 
θηκε μεταγενέστερα. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά 
Όργανα» αρθ. 29Α. 

β) Του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» και ειδικότερα τα άρθρα 1 
έως και 23 αυτού. 

γ) Τον Ν. 1622/1986 (ΦΕΚ 92Α/14.7.1986) «Τοπική 
Αυτοδιοίκηση Περιφερειακή Ανάπτυξη και Δημοκρατικός 
Προγραμματισμός» και ειδικότερα το άρθρο 68 αυτού. 

δ) Του Π.Δ. 51/1987 (ΦΕΚ 26/τ.Α/6.3.1987) «Καθορι¬ 
σμός των Περιφερειών της Χώρας για το σχεδιασμό, προ- 

γραμματισμό και συντονισμό της Περιφερειακής Ανάπτυ¬ 
ξης». 

ε) Του Π.Δ. 333/8.7.1988 (ΦΕΚ 154/τ.Α/13.7.1988) 
«Αναδιάρθρωση και σύσταση νέων Δ/νσεων Περιφερεια¬ 
κής Ανάπτυξης του Υπουργείου Εθνικής Οικονομίας». 

στ) Του Π.Δ. 138/1993 «περί Οργανισμού του Υπουρ¬ 
γείου Εθνικής Οικονομίας» (Α 55). 

ζ) Την αριθ. 51240/21.9.90 (Β 628) Υπουργική από¬ 
φαση «Σύσταση και Συγκρότηση των Περιφερειακών Γνω- 
μοδοτικών Επιτροπών του άρθρου 8 του Ν. 1892/90 και 
καθορισμός της διαδικασίας λειτουργίας τους», όπως τρο¬ 
ποποιήθηκε και συμπληρώθηκε μεταγενέστερα. 

2. Την αριθ. ΥΠ 79/18.5.1994 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Εθνικής Οικονομίας» (ΦΕΚ 364/ Β/ 
18.5.1994). 

3. Το άρθρο 5 του Ν. 2173/93 (ΦΕΚ 208/Β/ 
16.12.1993) «Ανασυγκρότηση του Εθνικού Συμβουλίου 
Ραδιοτηλεόρασης, ίδρυση της Εθνικής Επιτροπής Ηλε¬ 
κτρονικών Μέσων Επικοινωνίας και άλλες διατάξεις». 

4. τις υπηρεσιακές ανάγκες. 

5. Την πρόταση του αρμόδιου φορέα, αποφασίζουμε: 

Αρθρο 1 

Ανασυγκροτούμε την Επιτροπή που αναφέρεται στην 
παράγραφο Δ «ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙ¬ 
ΤΡΟΠΗ ΔΥΤΙΚΗΣ ΜΑΚΕΔΟΝΙΑΣ» του άρθρου 5 της 
51240/21.9.90 (ΦΕΚ 628/Β/1.10.1990) Υπουργικής 
απόφασης όπως τροποποιήθηκε και συμπληρώθηκε με¬ 
ταγενέστερα ως εξής: 

Δ. «ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ 
ΔΥΤΙΚΗΣ ΜΑΚΕΔΟΝΙΑΣ» 

1. Θανάσης Σιάτρας Γενικός Γραμματέας Περιφέρειας 
Πρόεδρος με αναπληρωτή το Νομάρχη Κοζάνης. 

2. Αθανάσιος Τζάρος Προϊστάμενος της ΔΙ.Π.Α. ως τα¬ 
κτικό μέλος, με αναπληρωτή το Βασίλη Κωτούλα. 

3. θωμάς Ιωακειμίδης, εκπρόσωπος της ΔΙΠΑ, ως τα¬ 
κτικό μέλος. 

4. Παύλος Χάμουργκας, εκπρόσωπος του Υπουργείου 
Γεωργίας, ως τακτικό μέλος. 

5. Δημήτριος Ματιάκης, εκπρόσωπος του ΥΒΕΤ, ως τα¬ 
κτικό μέλος. 

6. Κων/νος Γκαντούτσιος, τακτικό μέλος ειδικός επί 
επενδύσεων. 

7. Σάββας Γεωργιάδης, εκπρόσωπος της ΕΤΒΑ ως τα¬ 
κτικό μέλος με αναπληρωτή το Σωκράτη Παπαδόπουλο. 

8. Δημήτριος Χαρίσης, εκπρόσωπος της ΑΤΕ ως τα¬ 
κτικό μέλος με αναπληρωτή τον Αναστάσιο Κοσμίδη. 

9. Σοφοκλής Κωνσταντινίδης, εκπρόσωπος της Εθνι¬ 
κής Τράπεζας, ως τακτικό μέλος. 

10. Γεώργιος Αθανασιάδης, εκπρόσωπος της Εμπορι¬ 
κής Τράπεζας ως τακτικό μέλος με αναπληρωτή το Νικη¬ 
φόρο Καράμαλη. 

11. Παναγιώτης Αποστολίδης, εκπρόσωπος του ΕΒΕ ως 
τακτικό μέλος με αναπληρωτή το Βασίλειο Παρλάνη. 

12. Χρίστος Φούντογλου, εκπρόσωπος του ΟΕΕ ως τα¬ 
κτικό μέλος με αναπληρωτή τον Κάτανα Παναγιώτη. 

13. Τραϊανός Πετκάνης, εκπρόσωπος του Υπουργείου 
Μακεδονίας-θράκης, ως τακτικό μέλος, με αναπληρωτή 
το Δημήτριο Κολέτσα. 

14. Αλέξιος Γαζής, εκπρόσωπος της Ιονικής Τράπεζας, 
ως τακτικό μέλος με αναπληρωτή το Διάφα Νικόλαο. 


15. Πόλυ Στοϊκοπούλου, Γραμματέας της Επιτροπής, 
ως αναπληρωτή βοηθό γραμματέα τη Μαρία Καλύβα. 

Άρθρο 2 

1. Κατά τα λοιπά ισχύουν οι διατάξεις της 51240/ 
21.9.1990 (ΦΕΚ 628/Β/1.10.1990) Υπουργικής Απόφα¬ 
σης όπως τροποποιήθηκε και συμπληρώθηκε μεταγενέ¬ 
στερα. 

2. Η ισχύς της παρούσης απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Άρθρο 3 

Από τις διατάξεις αυτής της απόφασης δεν προκαλείται 
επί πλέον δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΕΩΡΓΙΟΣ ΡΩΜΑΙΟΣ 
-♦- 

Αριθ. 514069/Ειδ. αρ.129 (4) 

Αναπροσαρμογή των διοικητικών προστίμων των Ν. 
393/76 και 711/77. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη τις διατάξεις: 

1. Του Ν. 1624/51 «περί ΕΟΤ» όπως ισχύει σήμερα. 

2. Του Π.Δ. 459/93 (ΦΕΚ 193/Α793) «Ανασύσταση του 
Υπουργείου Τουρισμού και καθορισμός των αρμοδιοτήτων 
του». 

3. Του άρθρου 11 παρ. β του Ν. 393/76 «περί ιδρύσεως 
και λειτουργίας Τουρ/κών Γ ραφείων». 

4. Του άρθρου 15 παρ. β και γ του Ν. 711 /77 «περί ειδι¬ 
κών Τουρ/κών Λεωφορείων». 

5. Του άρθρου 4 παρ. 10 του Ν. 2160/93 «Ρυθμίσεις για 
τον Τουρισμό και άλλες διατάξεις» όπου ορίζεται ότι τα 
διοικητικά πρόστιμα των Ν. 393/76 και 711/77 αναπρο¬ 
σαρμόζονται με απόφαση του Υπουργού εποτεύοντος τον 
ΕΟΤ. 

6. Του άρθρου 27 του Ν. 1081/92, αποφασίζουμε: 

Α. Αναπροσαρμόζουμε: 

1. Τα διοικητικά πρόστιμα του άρθρου 11 παρ. β' του Ν. 
393/76 «περί ιδρύσεως και λειτουργίας Τουρ. Γ ραφείων, 
από πέντε χιλιάδες (5.000) δρχ. έως πενήντα χιλιάδες 
(50.000) δρχ. σε 10.000 δρχ. (δέκα χιλιάδες) έως 
300.000 δρχ. (τριακόσιες χιλιάδες). 

2. Τα διοικητικά πρόστιμα του άρθρου 15 του Ν. 711 /77 
«περί ειδικών τουρ/κών λεωφορείων: 

α. Της παραγρ. Β από πέντε χιλιάδες (5.000) έως είκοσι 
χιλιάδες (20.000) σε 10.000 (δέκα χιλιάδες) έως 200.000 
(διακόσιες χιλιάδες). 

β. Της παραγρ. γ από είκοσι πέντε χιλιάδες (25.000) 
έως εκατό χιλιάδες (100.000) σε 200.000 δρχ. (διακόσιες 
χιλιάδες) έως 400.000 δρχ. (τετρακόσιες χιλιάδες). 

Β. Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Νομικού 
Προσώπου του ΕΟΤ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 1994 

Ο ΥΠΟΥΡΓΟΣ 

ΔΙΟΝΥΣΙΟΣ ΛΙΒΑΝΟΣ 

-♦- 

Αριθ. ΕΣ. 3012 (5) 

Σύσταση Ν.Π.Δ.Δ. Πνευματικού Κέντρου Δήμου Πυθαγο¬ 
ρείου Ν. Σάμου. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις του άρθρου 187 του Π.Δ/τος 323/89 
(Δημοτικός και Κοινοτικός Κώδικας) όπως τροποποιήθη¬ 
καν με τις διατάξεις του άρθρου 11 του Ν. 2130/93. 

2. Τις διατάξεις του Π.Δ/τος 250/89 που δημοσιεύθηκε 
στο ΦΕΚ 118/Α/10.5.89 «Μεταβίβαση αρμοδιοτήτων του 
Υπουργού Εσωτερικών στους Νομάρχες. 

3. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» όπως τροποποιήθηκε με τις διατάξεις 
του Ν. 2081/92. 

4. Την αριθ. 4/94 απόφαση του Δημοτικού Συμβουλίου 
Δήμου Πυθαγορείου, αποφασίζουμε: 

1. Συνίσταται στο Δήμο Πυθαγορείου του Νομού Σάμου 
ίδιο Νομικό πρόσωπο με το όνομα «Πνευματικό Κέντρο 
Δήμου Πυθαγορείου». 

2. Σκοποί του ιδρυθέντος Ν.Π.Δ.Δ. είναι: 

- Η άνοδος του πολιτιστικού, πνευματικού επιπέδου 
της πόλης. 

- Η υποβοήθηση της έρευνας σε όλους τους τομείς της 
τέχνης, της επιστήμης και των γραμμάτων. 

- Η διατήρηση - διαφύλαξη των πολιτιστικών παραδό¬ 
σεων και των εθίμων του τόπου. 

- Η διάδοση των συγχρόνων πνευματικών αναζητήσεων 
και καλλιτεχνικών ρευμάτων. 

- Η επιχορήγηση της πολιτιστικής δημιουργίας, προώ¬ 
θηση των πολιτιστικών στοιχείων της πόλης. 

- Η μελέτη, διάδοση της ιστορίας και του πολιτισμού 
του Πυθαγορείου και της Σάμου. 

- Η προβολή και διαφήμιση του τόπου. 

- Η προσπάθεια προσέλκυσης στο Πυθαγόρειο ανθρώ¬ 
πων των επιστημών, των γραμμάτων και των τεχνών. 

- Η συνεργασία με πνευματικούς - πολιτιστικούς φο¬ 
ρείς της Ελλάδας και του εξωτερικού. 

- Η συνεργασία και ανταλλαγή πολιτιστικών αγαθών με 
άλλους Δήμους της χώρας μας και με απόδημους Έλλη¬ 
νες. 

- Η διοργάνωση συνεδρίων επιστημονικού - πνευματι¬ 
κού ενδιαφέροντος. 

- Η εκπόνηση μελετών για την διατήρηση - εξωραϊσμό 
της αρχιτεκτονικής κληρονομιάς και του περιβάλλοντος 
της πόλης. 

- Η αξιοποίηση των ιστορικών μνημείων και αρχαιολογι¬ 
κών χώρων. 

- Η ανέγερση και διατήρηση σε καλή κατάσταση του 
κτιρίου στέγασης των λειτουργιών του Ιδρύματος. 

Μέσα για την εκπλήρωση των σκοπών του Ιδρύματος 
ενδεικτικά αναφέρονται τα εξής: 

- Επιμορφωτικά σεμινάρια - διαλέξεις για τα ενδιαφέ¬ 
ροντα του σύγχρονου ανθρώπου. 


- Ατομικές και ομαδικές εκθέσεις εικαστικών τεχνών. 

- Διαρκείς εκθέσεις λαογραφικού περιεχομένου. 

- Διοργάνωση θεατρικών παραστάσεων - μουσικών συ¬ 
ναυλιών. 

- Λειτουργία Σχολής Καλών Τεχνών. 

- Σύσταση Δημοτικής Φιλαρμονικής και Χορωδίας. 

- Ίδρυση βιβλιοθήκης, προβολή ταινιών - διαφανειών - 
βιντεοταινιών και οργάνωση εκθέσεων βιβλίων. 

- Δημιουργία Κέντρου Ερεύνης των συγγραμμάτων της 
Πυθαγόρειας και Ιωνικής και Σαμιακής λογοτεχνίας. 

- Λειτουργία χώρου νεολαίας. 

- Έκδοση εντύπων, βιβλίων ιστορίας, λαογραφίας και 
πολιτισμού. 

- Δημιουργία Μουσείου Γεωλογικής Ιστορίας Αιγαίου. 

- Στήριξη του έργου και βοήθεια των Σαμίων καλλιτε¬ 
χνών και λογοτεχνών. 

- Προκηρύξεις διαγωνισμών και βραβείων για τους μα¬ 
θητές και ερευνηνές. 

- Η σύναψη προγραμματικών συμβάσεων με φορείς του 
Δημοσίου για την επίτευξη των επιδιώξεών του και της πα¬ 
ρέμβασής του στην αξιοποίηση των ιστορικών μνημείων 
της πόλης. 

- Η ένταξη έργων και δραστηριοτήτων του Νομικού 
Προσώπου σε προγράμματα της Ε.Ο.Κ. ή άλλων διεθνών 
οργανισμών. 

3) Το «Πνευματικό Κέντρο Δήμου Πυθαγορείου» θα 
στεγάζεται στο Δημαρχείο μέχρι την απόκτηση και δια¬ 
μόρφωση των καταλλήλων αιθουσών. 

4) Η περιουσία και οι πόροι του Κέντρου είναι: 

α) Η ετήσια επιχορήγηση του Δήμου Πυθαγορείου, το 
ύψος της οποίας εξαρτάται από τις ανάγκες λειτουργίας 
και τα προγράμματα εκδηλώσεων. 

Το ποσόν αυτόν δεν μπορεί να είναι κάτω από 2,5 εκα¬ 
τομμύρια δραχμές ετησίως. 

β) Οι παντός φύσεως συνδρομές, εισφορές, δωρεές, 
κληρονομιές και κληροδοσίες. 

γ) Οι εισπράξεις από το αντίτιμο των πραγμάτων ή υπη¬ 
ρεσιών που παρέχονται από το Νομικό Πρόσωπο. 

δ) Οι πρόσοδοι από δική του περιουσία. 

ε) Οι από τους κρατικούς φορείς προερχόμενοι πρόσο¬ 
δοι και κάθε άλλη νόμιμη πρόσοδος. 

5) Το συνιστώμενο Νομικό Πρόσωπο διοικείται από 
επταμελές (7) Διοικητικό Συμβούλιο, αποτελούμενο από: 

α) Τον εκάστοτε Δήμαρχο Πυθαγορείου ως Πρόεδρο ή 
τον Αντιδήμαρχο οριζόμενο με απόφαση Δημάρχου ως 
Πρόεδρο. 

β) Έναν δημοτικό σύμβουλο που ορίζεται με απόφαση 
του Δημοτικού Συμβουλίου. 

γ) Έναν πολίτη εκ των εκπαιδευτικών, δημότη Πυθαγο¬ 
ρείου, που ορίζεται με απόφαση Δημοτικού Συμβουλίου. 

δ) Έναν πολίτη εκ των νομικών της Σάμου, που ορίζεται 
με απόφαση του Δημοτικού Συμβουλίου." 

ε) Έναν πολίτη με αναγνωρισμένη προσφορά στον χώρο 
των εικαστικών τεχνών ή της επιστήμης και των γραμμά¬ 
των που ορίζεται με απόφαση του Δημοτικού Συμβου¬ 
λίου. 

στ) Έναν πολίτη με αναγνωρισμένη προσφορά στον 
χώρο της μουσικής, που ορίζεται με απόφαση του Δημοτι¬ 
κού Συμβουλίου. 

ζ) Έναν πολίτη με αναγνωρισμένη προσφορά και θητεία 
στους πολιτιστικούς συλλόγους του Πυθαγορείου, που 
ορίζεται με απόφαση του Δημοτικού Συμβουλίου. 

Οι δύο πολίτες των υποπαραγράφων ε' και στ' της παρα¬ 
γράφου 5 δύνανται να είναι και προσωπικότητες εκτός Σά¬ 
μου. 

6) Το Νομικό Πρόσωπο εκπροσωπείται ενώπιον του δι¬ 
καστηρίου και κάθε Αρχής από τον Πρόεδρο και αυτού κω¬ 
λυόμενου ή απουσιάζοντος από τον Αντιπρόεδρο. 

7. α) Από τις διατάξεις αυτής της απόφασης προκαλεί- 
ται δαπάνη σε βάρος του προϋπολογισμού του Δήμου Πυ¬ 
θαγορείου 2.500.000 δρχ. περίπου ετησίως. 

β) Για το έτος 1994 έχει εγγράφει και σχετική πίστωση 
στον προϋπολογισμό του Δήμου οικ. έτους 1994 και στον 
Κ.Α. 212.5. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 14 Ιουλίου 1994 

Ο Νομάρχης 
ΔΗΜΗΤΡΙΟΣ ΤΑΣΣΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην 16162/28.6.94 απόφαση Υπουργού Γεωργίας 
(Έγκριση Κανονισμού Οικονομικής Διαχείρισης του 
ΕΛΓ Α), που δημοσιεύθηκε στο ΦΕΚ 505/Β730.6.94 γίνο¬ 
νται οι εξής διορθώσεις σφαλμάτων: 

1) Στο άρθρο 6 παρ. 6 αντί της υποχρεωτικής πληρωμής 
στο ορθό της υποχρέωσης πληρωμής. 

2) Στο άρθρο 6 παρ. 7α αντί έχουν συνταθχεί στο ορθό 
έχουν συνταχθεί. 

3) Άρθρο 8 παρ. 3 εδ. 3 αντί του Προϋπολογισμών στο 
ορθό του Προϋπολογισμού. 

4) Άρθρο 13 να διαγραφούν τα γράμματα ελ β. 

5) Άρθρο 15 παρ. 4 αντί μπορεί αν τηρείται στο ορθό να 
τηρείται. 

6) Άρθρο 20 αντί Αναθεώρηση Η Τροποποίηση του Κα¬ 
ταστατικού στο ορθό Αναθεώρηση ή τροποποίηση του 
Κανονισμού. 

(Από το Υπουργείο Γεωργίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



